0.

IT-TEST EWLIENI TAL-KONVENZJONI 0.1. Artikolu 1 0.1.(b) L-Artikolu 1(b) jimplika li, fejn diversi uffiċċju doganali ta’ tluq jew ta’ destinazzjoni jinsabu f’pajjiż wieħed jew f’diversi pajjiżi, f’Parti Kontraenti jista’ jkun hemm aktar minn operazzjoni TIR waħda. Skond dawn iċ-ċirkostanzi il-parti nazzjonali ta’ trasport TIR imwettqa bejn żewġ uffiċċji doganali suċċessivi irrispettivament minn jekk ikunux uffiċċji ta’ tluq, ta’ destinazzjoni jew en route, tista’ titqies bħala operazzjoni TIR. 0.1.(f) It-tariffi u l-ħlasijiet mistennija fl-Artikolu 1(f) jfissru s-somom kollha, għajr id-dazji u t-taxxi fuq l-importazzjoni jew l-esportazzjoni, imposti mill-Partijiet Kontraenti fuq jew b’konnessjoni ma’ l-importazzjoni jew ma’ l-esportazzjoni. Dawn is-somom għandhom ikunu limitati fl-ammont għall-ispiża approssimattiva tas-servizzi mogħtija u m’għandhomx jirrappreżentaw protezzjoni indiretta għall-prodotti domestiċi jew taxxa fuq l-importazzjonijiet jew l-esportazzjonijiet għal finijiet fiskali. Tali tariffi u ħlasijiet jinkludu, fost l-oħrajn, pagamenti relatati ma’: — ċertifikati ta’ oriġini, jekk ikunu meħtieġa għat-tranżitu, — analiżijiet imwettqa mil-laboratorji doganali għal finijiet ta’ kontroll, — spezzjonijiet doganali u operazzjonijiet ta’ żdoganar oħra mwettqa barra mis-sigħat normali tax-xogħol jew lilhinn mill-uffiċċji doganali, — spezzjonijiet għal raġunijiet sanitarji, veterinarji jew fitopatoloġiċi. 0.1.(j) It-terminu “bodi li jiżżarma” ifisser kompartiment tat-tagħbija li m’għandu l-ebda mezz ta’ lokomozzjoni u li huwa ddisinjat b’mod partikolari sabiex ikunu ittrasportat fuq vettura tat-triq, li x-xażi tagħha, flimkien mal-qafas ta’ taħt (under-framing) tal-bodi, ikun speċjalment adattat għal din il-fini. of the body, is especially adapted for this purpose. Ikopri wkoll swap-body (kontejner kbir li jista’ jinqala’ u jitpoġġa fuq vettura oħra) li huwa kompartiment tat-tagħbija ddisinjat speċjalment għal trasport ikkombinat fuq l-art u fuq il-ferrovija. 0.1.(j)(i) It-terminu “magħluq parzjalment”, kif inhu applikat fl-Artikolu 1(j)(i), huwa relatat ma’ tagħmir li ġeneralment jikkonsisti minn qiegħ u superstruttura li jimmarka spazju għat-tagħbija ekwivalenti għal dak ta’ kontejner magħluqa. Is-superstruttura ġeneralment tkun magħmula minn elementi tal-metall li jifformaw il-qafas ta’ kontejner. Il-kontejners ta’ dan it-tip jistgħu wkoll jinkludu ħajt laterali jew frontali wieħed jew aktar. F’uħud mill-każi, ikun hemm biss saqaf mehmuż mal-qiegħ b’elementi weqfin. Dan it-tip ta’ kontejner jintuża partikolarment għat-trasport ta’ merkanzija goffa (pereżempju, karozzi motorizzati). 0.2. Artikolu 2 0.2-1. L-Artikolu 2 jipprovdi li operazzjoni tat-trasport koperta minn Carnet TIR tista’ tibda u tintemm fl-istess pajjiż sakemm dik il-parti tal-vjaġġ titwettaq f’territorju barrani. F’każi bħal dawn, mhemm xejn li jipprevjeni lill-awtoritajiet doganali tal-pajjiż ta’ tluq milli, minbarra l-Carnet TIR, jeħtieġu dokument nazzjonali maħsub biex jiżgura l-importazzjoni mill-ġdid tal-merkanzija mingħajr dazji. Madankollu huwa rakkomandat li l-awtoritajiet doganali m’għandhomx jinisistu fuq l-użu ta’ tali dokument imma minflok jaċċettaw endorsjar xieraq fuq il-Carnet TIR. 0.2-2. Id-dispożizzjonijiet ta’ dan l-Artikolu jippermettu li l-merkanzija tinġarr koperta minn Carnet TIR meta biss parti mill-vjaġġ issir bit-triq. Ma jispeċifikawx liema parti tal-vjaġġ trid issir bit-triq u huwa biżżejjed li dan għandu jsir f’xi punt bejn il-bidu u t-tmiem tat-trasport TIR. Madankollu, jista’ jiġri li, għal raġunijiet mhux previsti ta’ natura kummerċjali jew aċċidentali, l-ebda parti mill-vjaġġ ma tista’ ssir bit-triq, minkejja l-intenzjonijiet ta’ min qed jibgħat fil-bidu tal-vjaġġ. F’dawn il-każi eċċezzjonali, il-Partijiet Kontraenti madankollu għandhom jaċċettaw il-Carnet TIR u r-responsabbiltà ta’ l-assoċjazzjonijiet garanti għandhom jibqgħu fis-seħħ. ▼M1 0.3. Artikolu 3 0.3(a)(iii) Id-dispożizzjonijiet tal-Artikolu 3(a)(iii) ma jkoprux karozzi ta’ passiġġieri (kodiċi HS 8703 ) li qed jivvjaġġaw bil-mezzi tagħhom stess. Madankollu, karozzi ta’ passiġġieri jistgħu jinġarru skont il-proċedura TIR jekk ikunu trasportati permezz ta’ vetturi oħra kif imsemmi fis-subparagrafu (a)(i) u (a)(ii) tal-Artikolu 3. ▼B 0.5. Artikolu 5 Dan l-Artikolu ma jeskludix id-dritt li jitwettqu kontrolli b’mod mhux sistematiċi fuq il-merkanzija imma jenfasizza li dawn il-kontrolli għandhom ikunu ferm limitati fin-numru. Il-proċedura internazzjonali tal-Carnets TIR, fil-fatt, tipprovdi protezzjoni akbar minn dik mogħtija mill-proċeduri nazzjonali. L-ewwelnett, il-partikolaritajiet fuq il-Carnet TIR relatati mal-merkanzija jridu jaqblu mal-partikolaritajiet mogħtija fuq id-dokumenti doganali li jistgħu jkunu meħtieġa fil-pajjiż ta’ tluq. Barra minn hekk, il-pajjiżi ta’ tranżitu u ta’ destinazzjoni jingħataw protezzjoni mill-kontrolli li jitwettqu mat-tluq u li jiġu ċċertifikati mill-awtoritajiet doganali fl-uffiċċju ta’ tluq (ara n-Nota ta’ Spjegazzjoni għall-Artikolu 19). 0.6. Artikolu 6 0.6.2. Paragrafu 2 Skond id-dispożizzjonijiet ta’ dan il-paragrafu, l-awtoritajiet doganali ta’ pajjiż jistgħu japprovaw aktar minn assoċjazzjoni waħda, b’kull waħda tista’ takkwista r-responsabbiltà li ġejja mill-operazzjonijiet li twettqu koperti mill-Carnets maħruġa minnha jew mill-assoċjazzjonijiet korrispondenti tagħha. 0.6.2a-1. Ir-relazzjoni bejn organizzazzjoni internazzjonali u l-assoċjazzjonijiet membri tagħha għandha tkun iddefinita fi ftehimiet miktuba dwar il-funzjonament tas-sistema internazzjonali tal-garanziji. 0.6.2a-2. L-awtorizzazzjoni mogħtija skond l-Artikolu 6.2a għandha tkun riflessa fi Ftehim bil-miktub bejn l-UNECE u l-Organizzazzjoni Internazzjonali. Il-Ftehim għandu jistipula li l-Organizzazzjoni Internazzjonali għandha tissodisfa d-dispożizzjonijiet rilevanti tal-Konvenzjoni, għandha tirrispetta l-kompetenzi tal-Partijiet Kontraenti għall-Konvenzjoni u għandha tkun konformi mad-deċiżjonijiet tal-Kumitat Amministrattiv u mat-talbiet tal-Bord Eżekuttiv TIR. Billi tiffirma l-Ftehim, l-Organizzazzjoni Internazzjonali tikkonferma li hija taċċetta r-responsabbiltajiet imposti mill-awtorizzazzjoni. Il-Ftehim għandu japplika wkoll għar-responsabbiltajiet ta’ l-Organizzazzjoni Internazzjonali stabbiliti fl-Artikolu 10(b) ta’ l-Anness 8 f’każ li l-istampar u d-distribuzzjoni ċentralizzati tal-Carnets TIR jitwettqu mill-organizzazzjoni internazzjonali li ssemmiet aktar ’il fuq. Il-Ftehim għandu jkun adottat mill-Kumitat Amministrattiv. 0.8. Artikolu 8 0.8.2. Paragrafu 2 Id-dispożizzjonijiet ta’ dan il-paragrafu għandhom ikunu applikabbli fejn, f’każ ta’ irregolaritajiet tat-tip koperti fl-Artikolu 8(1), il-liġijiet u r-regolamenti ta’ Parti Kontraenti jipprovdu għall-pagament ta’ somom għajr id-dazji u t-taxxi fuq l-importazzjoni jew l-esportazzjoni, bħal multi amministrattivi jew sanzjonijiet pekunjarji oħrajn. Madankollu, is-somma li għandha titħallas m’għandiex teċċedi l-ammont tad-dazzji u tat-taxxi fuq l-importazzjoni jew l-esportazzjoni li kienu jkunu dovuti kieku l-merkanzija kienet importata jew esportata skond id-dispożizzjonijiet doganali rilevanti, b’dan l-ammont jiġi miżjud bi kwalunkwe imgħax awtomatiku. 0.8.3. Paragrafu 3 Qed jiġi rrakkomandat li ►M3 l-Partijiet Kontraenti ◄ jillimitaw irwieħhom għal somma ta’ $US 50 000 għal kull Carnet TIR, l-ammont massimu li jista’ jiġi pretiż mill-assoċjazzjoni garanti. Fil-każ tat-trasport ta’ l-alkoħol u tat-tabakk, li d-dettalji tiegħu jingħataw aktar ’l isfel, u li jeċċedi l-livelli ta’ limitu pprovduti aktar ’l isfel, qed jiġi rrakkomandat li ►M3 l-Partijiet Kontraenti ◄ jżidu l-ammont massimu li jista’ jiġi pretiż mill-assoċjazzjonijiet garanti għal somma ta’ $US 200 000 : 1) Alkoħol etil mhux denaturat b’saħħa alkoħolika skond il-volum ta’ 80 % vol jew ogħla (kodiċi HS: 22.07.10) 2) Alkoħol etil mhux denaturat b’saħħa alkoħolika skond il-volum ta’ inqas minn 80 % vol; spirti, likuri u xorb spirituż ieħor; preparazzjonijiet alkoħoliċi komposti ta’ tip li jintuża għall-manifattura tax-xorb (Kodiċi HS 22.08) 3) Sigarri, cheroots u sigarri żgħar, li fihom it-tabakk (Kodiċi HS 24.02.10) 4) Sigaretti li fihom it-tabakk (Kodiċi HS: 24.02.20) 5) Tabakk għat-tipjip, kemm jekk ikun fih sostituti tat-tabakk fi kwalunkwe proporzjon jew le ( ►M5 kodiċi HS: 24.03.11 u 24.03.19 (ECE/TRANS/WP.30/AC.2/113, para. 35) ◄ ). Qed jiġi rrakomandat li l-ammont massimu li jista’ jkun pretiż mill-assoċjazzjonijiet garanti ikun limitat għal somma ta’ US$ 50 000 , jekk għall-kategoriji tat-tabakk u ta’ l-alkoħol t’aktar ’il fuq ma jinqabżux il-kwantitajiet li ġejjin: 1) 300 litru 2) 500 litru 3) 40 000 biċċa 4) 70 000 biċċa 5) 100 kilogramma. Il-kwantatijiet eżatti (litri, biċċiet, kilogrammi) tal-kategoriji t’aktar ’il fuq ta’ tabakk u ta’ alkoħol iridu jitniżżlu fuq il-manifest tal-merkanzija tal-Carnet TIR. 0.8.5. Paragrafu 5 ►M3 Jekk issir talba għall-ħlas fil-konfront tal-assoċjazzjoni garanti ◄ għall-merkanzija mhux elenkata fil-Carnet TIR, l-amministrazzjoni kkonċernata għandha tindika l-fatti li fuqha bbażata l-opinjoni tagħha li l-merkanzija kienet tinsab fit-taqsima ssiġillata tal-vettura tat-triq jew tal-kontejner issiġillat. 0.8.6. Paragrafu 6 1. Fil-Carnet TIR, fin-nuqqas ta’ partikolaritajiet biżżejjed dettaljati sabiex il-ħlasijiet fuq il-merkanzija jkunu jistgħu jiġu ddeterminati, il-Partijiet ikkonċernati jistgħu jippreżentaw evidenza tan-natura preċiża tagħhom. 2. Jekk ma tkun ipprovduta l-ebda evidenza, se jkunu imposti dazji u taxxi, mhux b’rata fissa mhux relatata man-natura tal-merkanzija, imma bl-ogħla rata applikabbli għat-tip ta’ merkanzija koperta mill-partikolaritajiet fil-Carnet TIR. ▼M3 ————— ▼B ►M3 0.10–1. ◄ Artikolu 10 Iċ-ċertifikat tat-tmiem ta’ l-operazzjoni TIR għandu jitqies bħala li nkiseb b’mod mhux xieraq jew frawdolenti meta l-operazzjoni TIR twettqet permezz ta’ kompartimenti tat-tagħbija jew kontejners li ġew adattati għal finijiet frawdolenti, jew meta tkun skoperta tali prattika ħażina bħall-użu ta’ dokumenti foloz jew mhux preċiżi, is-sostituzzjoni ta’ merkanzija, it-tbagħbis tas-siġilli doganali, eċċ., jew meta ċ-ċertifikat inkiseb b’mezzi illeċiti oħrajn. ▼M3 0.10–2. Il-frażi “jew l-ebda terminazzjoni ma seħħet” tinkludi dawk is-sitwazzjonijiet fejn iċ-ċertifikat ta’ terminazzjoni jkun ġie ffalsifikat. ▼B 0.11. Artikolu 11 ▼M3 0.11–1. Il-metodu ta’ notifikazzjoni bil-miktub jitħalla f’idejn il-legiżlazzjoni nazzjonali. 0.11–2. L-isforzi kif ġew stabbiliti mill-awtoritajiet kompetenti sabiex iġiegħlu l-persuna jew il-persuni responsabbli għall-ħlas jinkludu, minn tal-inqas, azzjoni biex tintbagħat it-talba għall-ħlas lid-detentur tal-Carnet TIR, fl-indirizz tiegħu kif indikat fil-Carnet TIR, jew lill-persuna jew persuni responsabbli, jekk huma differenti, stabbiliti skont il-leġislazzjoni nazzjonali. It-talba għall-ħlas lid-detentur tal-Carnet TIR tista’ tiġi kkumbinata man-notifika msemmija fil-paragrafu 1(a) ta’ dan l-Artikolu. 0.11–3–1. Meta jiġu biex jiddeċiedu jekk jirrilaxxawx il-merkanzija jew il-vettura jew le, l-awtoritajiet kompetenti m’għandhomx, meta jkollhom mezzi legali oħrajn biex jipproteġu l-interessi li għalihom huma responsabbli, ikunu influwenzati mill-fatt li l-assoċjazzjoni garanti tkun responsabbli għall-ħlas tad-dazji, tat-taxxi u tal-imgħax awtomatiku pagabbli mid-detentur tal-Carnet. 0.11–3–2. L-awtoritajiet kompetenti jistgħu jinfurmaw lill-assoċjazzjoni garanti li l-proċeduri amministrattivi jew legali li jikkonċernaw l-obbligu ta’ ħlas inbdew. Fi kwalunkwe każ, l-awtoritajiet kompetenti jinfurmaw lill-assoċjazzjoni garanti b’tali proċeduri li jistgħu jintemmu wara li jkun skada l-perjodu ta’ sentejn li ġie qabel dak il-limitu ta’ żmien. ▼M3 0.11–4. Jekk assoċjazzjoni garanti tintalab, skont il-proċedura stabbilita f’dan l-Artikolu, tħallas is-somom li jissemmew fl-Artikolu 8(1) u (2), u ma tagħmilx dan fil-limitu ta’ żmien ta’ tliet xhur preskritt mill-Konvenzjoni, l-awtoritajiet kompetenti jistgħu jinvokaw regolamenti nazzjonali biex jeħtieġu l-pagament tas-somom in kwistjoni għaliex dak li jkun involut f’każi bħal dawn huwa nuqqas li jiġi onorat kuntratt ta’ garanzija li tkun daħlet għalih l-assoċjazzjoni garanti skont il-liġi nazzjonali. Il-limitu taż-żmien japplika wkoll fil-każ li l-assoċjazzjoni garanti, wara li tkun saritilha t-talba, tikkonsulta lill-organizzazzjoni internazzjonali msemmija fl-Artikolu 6(2) dwar il-pożizzjoni tagħha fir-rigward tat-talba. ▼B 0.15. Artikolu 15 Fil-każ ta’ vetturi mhux suġġetti għal reġistrazzjoni jistgħu jinqalgħu ċerti diffikultajiet, bħal ngħidu aħna, f’uħud mill-pajjiżi, it-trejlers jew is-semi-trejlers, meta d-dokumenti doganali ma jkunux meħtieġa għal ammissjoni temporanja. F’dak il-każ, jistgħu jiġu osservati d-dispożizzjonijiet ta’ l-Artikolu 15 filwaqt li tkun żgurata protezzjoni adegwata għall-awtoritajiet doganali, billi jiġu rreġistrati l-partikolaritajiet ta’ dawn il-vetturi (l-għamla u n-numri) fuq il-vawċers Nru. 1 u Nru. 2 tal-Carnet TIR li jintużaw mill-pajjiżi kkonċernati u fuq il-mammi korrispondenti. 0.17. Artikolu 17 0.17-1. Paragrafu 1 Id-dispożizzjoni li l-manifest tal-merkanzija koperta mill-Carnet TIR għandu juru separatament il-kontenut ta’ kull vettura jew ta’ kombinazzjoni ta’ vetturi jew ta’ kull kontejner, hija maħsuba biss biex tissemplifika spezzjoni doganali tal-kontenut ta’ kull vettura jew kontejner. Din id-dispożizzjoni, għalhekk, m’għandiex tkun interpretata b’mod daqstant riġidu li kull varjazzjoni bejn il-kontenut effettiv ta’ vettura jew ta’ kontejner u l-kontenut ta’ dik il-vettura jew ta’ dak il-kontejner kif muri fuq il-manifest titqies bħala ksur tad-dispożizzjonijiet tal-Konvenzjoni. Jekk it-trasportatur jista’ jissodisfa lill-awtoritajiet rilevanti li, minkejja tali varjazzjoni, il-merkanzija kollha murija fuq il-manifest taqbel mat-total tal-merkanzija mgħobbija fil-kombinzzjoni ta’ vetturi jew fil-kontejners kollha koperti mill-Carnet TIR, dan normalment m’għandux jitqies bħala ksur tar-rekwiżiti doganali. 0.17-2. Paragrafu 2 Fil-każ tat-tneħħija ta’ għamara mid-djar, tista’ tiġi applikata l-proċedura stabbilita fil-paragrafu 10(c) tar-Regoli għall-użu tal-Carnet TIR, bil-lista ta’ l-artikoli kkonċernati tkun raġonevolment ikkondensata. 0.18. Artikolu 18 0.18-1. Huwa essenzjali għat-tħaddim bla problemi tal-proċedura TIR li l-awtoritajiet doganali ta’ pajjiż wieħed għandhom jirrifjutaw li jaħtru uffiċċju doganali ta’ ħruġ bħala uffiċċju doganali ta’ destinazzjoni għal operazzjoni tat-trasport li se tkompli l-vjaġġ tagħha f’pajjiż qrib meta dak il-pajjiż ikun ukoll Parti Kontraenti għal din il-Konvenzjoni, sakemm ma jkunx hemm ċirkostanzi speċjali sabiex tkun iġġustifikata t-talba. 0.18-2. 1. Il-merkanzija għandha tkun mgħobbija b’tali mod li biex tinħatt il-konsenja fl-ewwel punt ta’ ħatt, din tista’ tinħareġ mill-vettura jew mill-kontejner mingħajr ma jkun hemm għalfejn tinħatt il-konsenja l-oħra jew jinħattu l-konsenji l-oħra ta’ merkanzija li għandha tinħatt fil-punti l-oħra ta’ ħatt. 2. Fejn operazzjoni tat-trasport tinvolvi ħatt f’aktar minn uffiċċju wieħed, jeħtieġ li, wara ħatt parzjali, dan għandu jiġi rreġistrat fil-kaxxa 12 fuq il-manifesti li jifdal kollha tal-Carnet TIR u fl-istess ħin rekord ieħor għandha ssir reġistrazzjoni oħra fuq il-vawċers li jifdal u fuq il-mammi korrispondenti li tgħid li twaħħlu siġilli ġodda. 0.19. Artikolu 19 Ir-rekwiżit li l-uffiċċju doganali ta’ tluq għandu jikkontrolla l-preċiżjoni tal-manifest tal-merkanzija jimplika l-ħtieġa li jkun ivverifikat għallinqas li l-partikolaritjiet fil-manifest tal-merkanzija jaqblu ma’ dawk fid-dokumenti ta’ l-esportazzjoni u fid-dokumenti tat-trasport jew f’dokumenti kummerċjali oħrajn relatati mal-merkanzija; l-uffiċċju doganali ta’ tluq jista’ wkoll ikollu jeżmina l-merkanzija. L-uffiċċju doganali ta’ tluq, qabel iwaħħal is-siġilli, irid ukoll jikkontrolla l-kundizzjoni tal-vettura tat-triq jew tal-kontejner u, fil-każ ta’ vetturi jew kontejners mgħottija, il-kundizzjoni ta’ l-għatjiet u ta’ l-irbit ta’ l-għatjiet, peress li dan it-tagħmir mhux inkluż fiċ-Ċertifikat ta’ Approvazzjoni. 0.20. Artikolu 20 Meta jiffissaw il-limiti ta’ żmien għat-trasport tal-merkanzija fit-territorju tagħhom l-awtoritajiet doganali jridu wkoll iqisu, fost l-oħrajn, kwalunkwe regolament speċjali li għalih huma suġġetti t-trasportaturi, partikolarment ir-regolamenti rigward is-sigħat tax-xogħol u tal-perjodi ta’ serħan mandatorji għas-sewwieqa tal-vetturi tat-triq. Qed jiġi rrakkomandat li dawn l-awtoritajiet għandhom jeżerċitaw id-dritt tagħhom li jippreskrivu rotta biss meta jqisu li dan ikun essenzjali. 0.21. Artikolu 21 0.21-1. Id-dispożizzjonijiet ta’ dan l-Artikolu ma jirrestrinġux id-dritt ta’ l-awtoritajiet doganali li jeżaminaw il-partijiet kollha ta’ vettura minbarra l-kompartiment issiġillat tat-tagħbija. 0.21-2. L-uffiċċju doganali ta’ dħul jista’ jamar lit-trasportatur idur lura lejn l-uffiċċju doganali ta’ ħruġ tal-pajjiż biswit jekk isib li ma ngħata l-ebda permess minn dak l-uffiċċju jew li l-permess ma ngħatax fil-forma xierqa. F’każi bħal dawn, l-uffiċċju doganali ta’ dħul idaħħal nota fil-Carnet Tir għall-uffiċċju doganali ta’ ħruġ ikkonċernat. 0.21-3. Jekk matul eżami, l-awtoritajiet doganali jieħdu kampjuni ta’ merkanzija, dawk l-awtoritajiet iridu jagħmlu nota li tirreġistra l-partikolaritiet kollha tal-merkanzija meħuda fuq il-manifest tal-merkanzija tal-Carnet TIR. ►M3 0.28-1. ◄ Artikolu 28 L-użu tal-Carnet TIR irid ikun ristrett għall-funzjoni li huwa għandu l-għan li jkopri, jiġifieri l-operazzjoni ta’ tranżitu. Pereżempju, il-Carnet TIR ma jridx jintuża sabiex ikopri l-ħażna tal-merkanzija taħt kontroll doganali fid-destinazzjoni. ▼M3 0.28-2. Dan l-Artikolu jipprevedi li t-terminazzjoni tal-operazzjoni TIR se tkun soġġetta għat-tpoġġija tal-merkanzija taħt proċedura oħra Doganali jew sistema Doganali oħra ta’ kontroll. Dan jinkludi l-approvazzjoni tal-merkanzija għall-użu fid-djar (jew sħiħa jew inkella taħt kundizzjoni), it-trasferiment transkonfinali lejn pajjiż terz (esportazzjoni), jew lejn żona ħielsa, jew il-ħżin tal-merkanzija f’post li jkun ġie approvat mill-awtoritajiet Doganali fl-istennija tad-dikjarazzjoni għal proċedura oħra. ▼B 0.29. Artikolu 29 Għall-vetturi tat-triq jew għall-kontejners li jittrasportaw merkanzija tqila jew goffa mhu meħtieġ l-ebda Ċertifikat ta’ Approvazzjoni. Madankollu, hija r-responsabbiltà ta’ l-uffiċċju doganali ta’ tluq li jkun żgur li qed jiġu sodisfatti l-kundizzjonijiet l-oħra stabbiliti f’dan l-Artikolu għal dan it-tip ta’ operazzjoni tat-trasport. L-uffiċċji doganali ta’ Partijiet Kontraenti oħra għandhom jaċċettaw id-deċiżjoni ta’ l-uffiċċju doganali ta’ tluq sakemm fl-opinjoni tagħhom din ma tkunx biċ-ċar f’kunflitt mad-dispożizzjonijiet ta’ l-Artikolu 29. ▼M5 0.38. Artikolu 38 0.38-2. Paragrafu 2 Ir-rekwiżit legali biex jiġi nnotifikat il-Bord Eżekuttiv tat-TIR li persuna ġiet temporanjament jew permanentement eskluża mill-operat tal-Konvenzjoni jitqies issodisfat permezz tal-użu korrett tal-applikazzjonijiet elettroniċi żviluppati għal dan l-għan mis-Segretarjat tat-TIR taħt is-superviżjoni tal-Bord Eżekuttiv tat-TIR. (ECE/TRANS/WP.30/AC.2/115, para. 43). ▼B 0.39. Artikolu 39 L-espressjoni “żbalji kommessi b'negliġenza” trid titiqies bħala li tfisser azzjonijiet li, għalkemm mhux kommessi deliberatament u b’għarfien sħiħ tal-fatti, huma riżultat ta’ nuqqas li jittieħdu passi raġonevoli u meħtieġa biex tiġi żgurata l-eżattezza tal-fatti fi kwalunkwe każ partikolari. ▼M6 0.42 bis. Artikolu 42 bis. It-terminu “immedjatament” fl-Artikolu 42 bis jinftiehem li jfisser li miżuri nazzjonali li jistgħu jaffettwaw l-applikazzjoni tal-Konvenzjoni TIR u/jew il-funzjonament tas-sistema TIR, għandhom jiġu komunikati bil-miktub lill-Bord Eżekuttiv TIR (TIRExB) mill-aktar fis-possibbli u, jekk ikun possibbli, qabel id-dħul fis-seħħ tagħhom, sabiex it-TIRExB ikun jista' jwettaq il-funzjonijiet superviżorji tiegħu u jissodisfa r-responsabbiltà tiegħu li jeżamina l-miżura fir-rigward tal-konformità tagħha mal-Konvenzjoni TIR f'konformità mal-Artikolu 42 bis u t-Termini ta' Referenza tagħha kif stipulati fl-Anness 8 tal-Konvenzjoni TIR. ▼B 0.45. Artikolu 45 Qed jiġi rrakkomandat li l-Partijiet Kontraenti jagħmlu disponibbli l-akbar numru possibbli ta’ uffiċċji doganali, kemm internament kif ukoll fil-fruntiera, biex jieħdu ħsieb l-operazzjonijiet TIR.